cyanic-selkie/wikianc huggingface dataset:
Օսթել (Էնայի գավառ)
Տնտեսություն
2010 թվականին համայնքի 53 աշխատունակ (15-64 տարեկան) բնակիչներից 38-ը տնտեսապես ակտիվ էին, 15-ը՝ ոչ ակտիվ (ակտիվության ցուցանիշը կազմել է 71,7 %, 1999 թվականին եղել է 68,1%)։ 38 տնտեսապես ակտիվ բնակիչներից աշխատում էին 36-ը (21 տղամարդ և 15 կին), գործազուրկ էին 2 մարդ (0 տղամարդ և 2 կին)։ 15 տնտեսապես ոչ ակտիվ բնակիչներից 7-ը եղել են աշակերտներ կամ ուսանողներ, 6-ը՝ թոշակառուներ, 2-ը տնտեսապես ոչ ակտիվ էին այլ պատճառներով :
Շառլ I (Օռլեանի դուքս)
Ծանոթագրություններ
Կատեգորիա:Ֆրանսիացի բանաստեղծներ Կատեգորիա:Ֆրանսիացի գրողներ Կատեգորիա:Ֆրանսիացի զորավարներ Կատեգորիա:Բանաստեղծներ այբբենական կարգով
Կարպինո (կոմունա)
Կարպինո  (Carpino), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 4642 մարդ, բնակչության խտությունը կազմում է 56 մարդ/կմ²։ Զբաղեցնում է 82 կմ² մակերես։ Փոստային ինդեքս՝ 71010, հեռախոսային կոդ՝ +39 0884։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Կուտրոֆիանո
Կուտրոֆիանո (Cutrofiano), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 9308 մարդ, բնակչության խտությունը կազմում է 165 մարդ/կմ²։ Զբաղեցնում է 55 կմ² մակերես։ Փոստային ինդեքս՝ 73020, հեռախոսային կոդ՝ +39 0836։
Կոմունայի հովանավորն է համարվում սուրբ Սանտ Անտոնիո դի Պադովան։
Հիմնականում հունական ծագումով փոքրամասնությամբ բնակեցված կոմունան մտնում է Սալենտինյան Հունաստանի քաղաքների միության (Unione dei Comuni della Grecìa Salentina) կազմի մեջ։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր Կատեգորիա:Իտալիայի քաղաքներ
Նաբի Կեյտա
Նաբի Կեյտա (Naby Keïta, ), գվինեացի պրոֆեսիոնալ ֆուտբոլիստ։ Ներկայումս հանդես է գալիս Լիվերպուլի և Գվինեայի ազգային հավաքականի կազմում։ Խաղում է կենտրոնական կիսապաշտպանի դիրքում ։
Իստր
Կեյտան գվինեական Հորոյայի ակադեմիայի սան է  ։ 2013 թվականին նա տեղափոխվեց Ֆրանսիայի երկրորդ դիվիզիոնում հանդես եկող Իստր ։ Իր պրոֆեսիոնալ դեբյուտը նշեց նոյեմբերի 22-ին՝ թիմի մեկնարկային կազմում խաղադաշտ դուրս գալով Նիմ Օլիմպիկի դեմ խաղում և այս խաղում դառնալով գոլի ու գոլային փոխանցման հեղինակ ։ 2014 թվականի հունվարի 31-ին Կեյտան 2 գոլային փոխանցման հեղինակ դարձավ Կրետեյի դեմ խաղում ։ Փետրվարի 14-ին գվինեացին խփեց Տուրի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Ապրիլի 7-ին Կեյտան հեռացվեց խաղադաշտից Մեցի դեմ խաղում՝ ստանալով երկրորդ դեղին քարտը հանդիպման 58-րդ րոպեին ։ Մայիսի 9-ին նա 2 գոլային փոխանցում տվեց Դիժոնի դեմ խաղում ։ Իստրի կազմում Կեյտան անցկացրեց 23 հանդիպում՝ դառնալով 4 գոլի և 9 գոլային փոխանցման հեղինակ։
ՌԲ Զալցբուրգ
2014 թվականի ամռանը Կեյտան տեղափոխվեց Ռեդ Բուլ Զալցբուրգ ։ Իր դեբյուտը ակումբի կազմում նշեց հուլիսի 26-ին՝ փոխարինելով Ալան Կարվալյոյին Վիներ Նոյշտադտի դեմ խաղում ։ Առաջին հանդիպումը եվրոպական առաջնություններում անցկացրեց հուլիսի 30-ին՝ Չեմպիոնների Լիգայի որակավորման երրորդ փուլի Ղարաբաղ Աղդամի դեմ խաղում ։ Իր առաջին գոլը Զալցբուրգի կազմում Կեյտան խփեց նոյեմբերի 27-ին՝ Եվրոպայի Լիգայի խմբային փուլի Սելտիկի դեմ խաղում  ։ Ավստրիայի առաջնությունում առաջին գոլը խփեց 2015 թվականի փետրվարի 22-ին՝ Ռիդի դեմ խաղում ։ Ապրիլի 25-ին գվինեացին գոլի և գոլային փոխանցման հեղինակ դարձավ Ռիդի դեմ խաղում, իսկ հանդիպումն ավարտվեց 2-1 հաշվով ։ Հունիսի 3-ին նա մեկնարկային կազմում խաղադաշտ դուրս եկավ Ավստրիայի գավաթի Աուստրիա Վիեննայի դեմ խաղում ՝ օգնելով իր թիմին հաղթել 2-0 հաշվով և նվաճել գավաթը ։ Իր առաջին մրցաշրջանում Կեյտան անցկացրեց 44 հանդիպում՝ դառնալով 6 գոլի և 3 գոլային փոխանցման հեղինակ, իսկ Ռեդ Բուլ Զալցբուրգը հաղթեց նաև Ավստրիայի առաջնությունը ։ 2015 թվականի հոկտեմբերի 17-ին Կեյտան գոլի և 2 գոլային փոխանցման հեղինակ դարձավ Ադմիրա Վակերի դեմ խաղում ։ Հոկտեմբերի 24-ին նա գոլ խփեց Ռիդի դեմ խաղում՝ օգնելով Զալցբուրգին հաղթել 2-1 հաշվով ։ Նոյեմբերի 22-ին գվինեացին գոլի և գոլային փոխանցման հեղինակ դարձավ Շտուրմ Գրացի դեմ խաղում ։ Դեկտեմբերի 13-ին՝ Ռապիդ Վիեննայի դեմ խաղում Կեյտան դարձավ գոլի և գոլային փոխանցման հեղինակ, իսկ հանդիպումն ավարտվեց 2-0 հաշվով ։ 2016 թվականի փետրվարի 28-ին գվինեացին դուբլ ձևակերպեց Աուստրիա Վիեննայի դեմ խաղում ։ Մարտի 3-ին Կեյտան երկարաձգեց իր պայմանագիրը ակումբի հետ մինչև 2021 թվականը ։ Մայիսի 19-ին նա գոլ խփեց Ավստրիայի գավաթի Ադմիրա Վակերի դեմ խաղում ՝ օգնելով իր թիմին հաղթել 5-0 հաշվով և նվաճել գավաթը ։ 2015-16 մրցաշրջանում Ռեդ Բուլ Զալցբուրգը երկրորդ տարին անընդմեջ հաղթեց Ավստրիայի առաջնությունը, իսկ Կեյտան ճանաչվեց առաջնության տարվա լավագույն ֆուտբոլիստ ։ Ակումբի կազմում նա անցկացրեց 81 հանդիպում՝ դառնալով 20 գոլի և 11 գոլային փոխանցման հեղինակ։
ՌԲ Լայպցիգ
2016 թվականի հունիսի 20-ին Կեյտան միացավ Ռեդ Բուլ Զալցբուրգի քույր-ակումբ ՌԲ Լայպցիգին ։ Իր դեբյուտը նշեց օգոստոսի 20-ին՝ թիմի մեկնարկային կազմում խաղադաշտ դուրս գալով Գերմանիայի գավաթի Դինամո Դրեզդենի դեմ խաղում ։ Առաջին հանդիպումը Բունդեսլիգայում անցկացրեց սեպտեմբերի 10-ին՝ փոխարինման մտնելով Բորուսիա Դորտմունդի դեմ խաղում և գոլի հեղինակ դառնալով այս հանդիպման 89-րդ րոպեին  ։ Հոկտեմբերի 23-ին Կեյտան դուբլ ձևակերպեց Վերդեր Բրեմենի դեմ խաղում ։ 2017 թվականի հունվարի 28-ին՝ Հոֆենհայմի դեմ խաղում գվինեացին դարձավ 2 գոլային փոխանցման հեղինակ՝ օգնելով իր թիմին հաղթել 2-1 հաշվով ։ Փետրվարի 25-ին Կեյտան 2 գոլային փոխանցում տվեց Քյոլնի դեմ խաղում ։ Ապրիլի 1-ին նա դուբլ ձևակերպեց Դարմշտադտի դեմ խաղում ։ Իր առաջին մրցաշրջանում Կեյտան դարձավ 8 գոլի և 8 գոլային փոխանցման հեղինակ անցկացրած 32 հանդիպումներում և ընդգրկվելով Բունդեսլիգայի խորհրդանշական հավաքականում, իսկ Լայպցիգը զբաղեցրեց 2-րդ հորիզոնականը առաջնությունում  ։
Լիվերպուլ
2017 թվականի օգոստոսի 28-ին Լիվերպուլը պաշտոնապես հայտարարեց Կեյտայի տրանսֆերը 48 միլիոն ֆունտ ստերլինգի դիմաց գնելու մասին ։ 2017-18 մրցաշրջանից հետո ՌԲ Լայպցիգը ստացավ ևս 12 միլիոն եվրո գվինեացու տրանսֆերի համար  ։ Կեյտան միացավ Լիվերպուլին 2018 թվականի հուլիսի 1-ին ` ստանալով 8 համարի մարզաշապիկը  ։ Իր դեբյուտը Պրեմիեր Լիգայում նշեց օգոստոսի 12-ին՝ թիմի մեկնարկային կազմում խաղադաշտ դուրս գալով Վեստ Հեմ Յունայթեդի դեմ խաղում  ։ Իր առաջին գոլը խփեց 2019 թվականի ապրիլի 5-ին՝ Սաութհեմպտոնի դեմ խաղում  ։ Ապրիլի 9-ին Կեյտան գոլ խփեց Չեմպիոնների Լիգայի քառորդ եզրափակչի Պորտուի դեմ խաղում՝ օգնելով իր թիմին հաղթել 2-0 հաշվով  ։ Ապրիլի 26-ին գվինեացին գոլի հեղինակ դարձավ Հադերսֆիլդ Թաունի դեմ հանդիպման 15-րդ վայրկյանին ՝ խփելով Լիվերպուլի պատմության ամենաարագ գոլը Պրեմիեր Լիգայում  ։ 2018-19 մրցաշրջանում Կեյտան անցկացրեց 33 հանդիպում՝ դառնալով 3 գոլի և 1 գոլային փոխանցման հեղինակ, իսկ Լիվերպուլը հաղթեց Չեմպիոնների Լիգան ։
2019 թվականի օգոստոսի 4-ին Կեյտան փոխարինեց Ֆաբինյոյին Անգլիայի սուպերգավաթի Մանչեսթեր Սիթիի դեմ խաղում, սակայն Լիվերպուլը պարտվեց հետխաղյա 11-մետրանոցների հարվածաշարում ։ Օգոստոսի 13-ին նա ստացավ մկանային վնասվածք մարզման ժամանակ՝ բաց թողելով ավելի քան 1 ամիս   ։
Միջազգային կարիերա
Գվինեայի ազգային հավաքականում իր դեբյուտը Կեյտան նշեց 2013 թվականի հուլիսի 28-ին՝ փոխարինման մտնելով Մալիի դեմ խաղում ։ 2015 թվականի ձմռանը նա մասնակցեց Աֆրիկայի ազգերի գավաթին, որտեղ Գվինեան հասավ քառորդ եզրափակիչ՝ 3-0 հաշվով պարտվելով Գանային  ։ Իր առաջին գոլը հավաքականի կազմում խփեց նոյեմբերի 12-ին՝ Նամիբիայի դեմ խաղում ։ Նոյեմբերի 15-ին Կեյտան գոլի և գոլային փոխանցման հեղինակ դարձավ Նամիբիայի դեմ պատասխան խաղում ։ Իր առաջին հանդիպումը Գվինեայի ավագի թևկապով անցկացրեց 2017 թվականի հոկտեմբերի 7-ին՝ Թունիսի դեմ խաղում՝ այս խաղում դառնալով գոլի հեղինակ, ապա հեռացվելով խաղադաշտից հանդիպման 90-րդ րոպեին ։
2019 թվականի հունիսի 12-ին Դիավարան ընդգրկվեց Աֆրիկայի ազգերի գավաթի համար վերջնական կազմում ՝ անցկացնելով 2 հանդիպում, իսկ Գվինեան դուրս մնաց գավաթի 1/8 եզրափակչից՝ 3-0 հաշվով պարտվելով Ալժիրին  ։
Ակումբային վիճակագրություն
2019 թվականի հոկտեմբերի 21-ի դրությամբ
Միջազգային վիճակագրություն
2019 թվականի հոկտեմբերի 21-ի դրությամբ
Ակումբային
Ռեդ Բուլ Զալցբուրգ
Լիվերպուլ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Գվինեացի ֆուտբոլիստներ Կատեգորիա:Գվինեայի հավաքականի ֆուտբոլիստներ Կատեգորիա:Իստրի ֆուտբոլիստներ Կատեգորիա:Ռեդ Բուլ Զալցբուրգի ֆուտբոլիստներ Կատեգորիա:ՌԲ Լայպցիգի ֆուտբոլիստներ Կատեգորիա:Լիվերպուլի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ
Կոլխոզաշեն
Կոլխոզաշեն, գյուղական համայնք Արցախի Հանրապետության Մարտունու շրջանում, շրջկենտրոնից՝ 30 կմ, մայրաքաղաք Ստեփանակերտից՝ 49 կմ հեռավորության վրա։
Բնակչություն
2015 թվականին Բնակչությունը կազմում է 241 մարդ, կա 66 տնտեսություն։
Բնակավայրի ազգաբնակչության փոփոխությունը.
Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։
Պատմամշակութային հուշարձաններ
Կոլխոզաշենի տարածքում կան պատմամշակութային հուշարձաններ՝ Սբ. Աստվածածին եկեղեցի (XIX դ.), գերեզմանոց (XVIII-XIX դդ.), գյուղատեղի (XVII-XVIII դդ.), խաչքար (XV-XVII դդ.), հաշվառված է 15 հուշարձան։
Հասարարակական կառույցներ
2015 թվականի դրությամբ համայնքում գործում էր գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 46 աշակերտ ։
Մեզերվիլ
Մեզերվիլ (Mézerville), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 95 մարդ, բնակչության խտությունը` 13.01 մարդ/կմ²։ Բնակավայրը զբաղեցնում է 7.3 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 175 կմ արևմուտք, Կարկասոն քաղաքից` 50 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 51 աշխատունակ (15-64 տարեկան) բնակիչ, որոնցից ակտիվ էին 36-ը, իսկ ոչ ակտիվները` 15։ Ակտիվության ցուցանիշը կազմում է 70,6 %։ 36 աշխատունակ մարդկանցից աշխատել է 31 անձ (20 տղամարդ և 11 կին)։ Գործազուրկ են եղել 5 անձ (3 տղամարդ և 2 կին)։ 15 անաշխատունակներից 3-ը եղել են աշակերտներ կամ ուսանողներ, 7-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ապօրինի հարստացում
Ապօրինի հարստանալը՝ անձի գույքի ավելացումը և (կամ) պարտավորությունների նվազումն է, որոնք էականորեն գերազանցում են նրա օրինական եկամուտները և ողջամտորեն չեն հիմնավորվում դրանցով։ Ապօրինի հարստացումը աշխարհի շատ երկրների քրեական օրենսդրությամբ նախատեսվում է որպես քրեորեն պատժելի արարք և լուրջ իրավական գործիք՝ ընդդեմ կոռուպցիայի։
Ապօրինի հարստացման քրեականացումը Հայաստանում
Ապօրինի հարստանալը՝ որպես հանցագործություն, Հայաստանի քրեական օրենսգրքում նախատեսվել է 2016 թվականի դեկտեմբերին, երբ Հայաստանի քրեական օրենսգիրքը լրացվեց 310.1 հոդվածով։ Հոդվածն ուժի մեջ է մտել 2017 թվականի հուլիսի 1-ից և սահմանվում է հետևյալ կերպ՝ Ապօրինի հարստանալը՝ «Հանրային ծառայության մասին» Հայաստանի Հանրապետության օրենքով սահմանված՝ հայտարարագիր ներկայացնելու պարտականություն ունեցող անձի՝ հաշվետու ժամանակահատվածում գույքի ավելացումը և (կամ) պարտավորությունների նվազումը, որոնք էականորեն գերազանցում են նրա օրինական եկամուտները և ողջամտորեն չեն հիմնավորվում դրանցով, և եթե ապօրինի հարստացման համար հիմք հանդիսացող այլ հանցագործության հատկանիշները բացակայում են՝ պատժվում է ազատազրկմամբ՝ երեքից վեց տարի ժամկետով՝ որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելով՝ առավելագույնը երեք տարի ժամկետով՝ գույքի բռնագրավմամբ։
2. Սույն հոդվածում էական է համարվում հանցագործության պահին սահմանված նվազագույն աշխատավարձի հինգհազարապատիկը գերազանցող գումարը (արժեքը)»։ Հանցագործության հիմնական-անմիջական օբյեկտը պետական ծառայության պաշտպանությանն ուղղված հասարակական հարաբերություններն են։ Լրացուցիչ անմիջական օբյեկտ են հանդիսանում պետական ապարատի անխափան, բնականոն գործունեությունը, պետական իշխանության հեղինակությունը, ինչպես նաև անձանց և կազմակերպությունների իրավունքները և օրինական շահերը։
Օբյեկտիվ կողմից ապօրինի հարստացումը դրսևորվում է հաշվետու ժամանակահատվածում պաշտոնատար անձի գույքի ավելացմամբ և (կամ) պարտավորությունների նվազմամբ, որոնք էականորեն գերազանցում են նրա օրինական եկամուտները և ողջամտորեն չեն հիմնավորվում դրանցով, և եթե ապօրինի հարստացման համար հիմք հանդիսացող այլ հանցագործության հատկանիշները բացակայում են։ Այսինքն՝ ապօրինի հարստացումն այսպես կոչված «պահուստային» հանցակազմ է և արարքն այս հոդվածով կարող է որակվել այն ժամանակ, երբ անձի արարքում բացակայում են (չեն հիմնավորվում) ապօրինի հարստացման համար հիմք հանդիսացող այլ հանցագործության հատկանիշները։ Ապօրինի հարստացման սուբյեկտը հատուկ է՝ այն է՝ «Հանրային ծառայության մասին» Հայաստանի Հանրապետության օրենքով սահմանված՝ հայտարարագիր ներկայացնելու պարտականություն ունեցող անձը։ Սուբյեկտիվ կողմից ապօրինի հարստացումը դրսևորվում է դիտավորությամբ։
Ապօրինի հարստանալը միջազգային - իրավական փաստաթղթերում
Ապօրինի հարստացումը՝ որպես հակակոռուպցիոն գործիք, սահմանվում է մի շարք միջազգային-իրավական ակտերում։ Դրանցից թերևս գլխավորը Միավորված ազգերի կազմակերպության Գլխավոր ասամբլեայի կողմից 2003 թվականի հոկտեմբերի 31–ին Նյու Յորքում ընդունված Կոռուպցիայի դեմ կոնվենցիան է, որը Հայաստանի կողմից ստորագրվել է 2005 թվականի մայիսի 19–ին, իսկ վավերացվել 2007 թվականի մարտի 8–ին։
Այսպես՝ Կոռուպցիայի դեմ կոնվենցիայի 20-րդ հոդվածի համաձայն՝ «Իր սահմանադրությունը և իր իրավական համակարգի հիմնարար սկզբունքները պահպանելու պայմանով` յուրաքանչյուր Մասնակից պետություն պետք է քննարկի այնպիսի օրենսդրական և այլ միջոցներ ձեռնարկելու հնարավորությունը, որոնք կարող են անհրաժեշտ լինել, որ որպես քրեական իրավախախտում ճանաչվի անօրինական հարստացման արարքը, երբ դա կատարվում է դիտավորությամբ, այսինքն՝ պաշտոնատար անձի ակտիվների նշանակալից ավելացումը, որը գերազանցում է նրա օրինական եկամուտները, և որը նա չի կարող խելամտորեն հիմնավորել»։ «Կոռուպցիայի կանխարգելման և դրա դեմ պայքարի մասին» Աֆրիկական միության կոնվենցիայի (ընդունված` 2003թ.-ին) 4(1)(g) հոդվածը ապօրինի հարստացումը համարում է «կոռուպցիոն գործողություն» և «հանցագործություն», իսկ ապօրինի հարստացման սահմանումը ըստ հոդված 1(1)-ի հետեւյալն է. «Ապօրինի հարստացումը պաշտոնատար կամ ցանկացած այլ անձի ակտիվների նշանակալից ավելացումն է, որը գերազանցում է նրա օրինական եկամուտները, և որը նա չի կարող խելամտորեն հիմնավորել»։ Նույնաբովանդակ իրավական դրույթ է ամրագրված նաև 1996 թվականի մարտի 29–ին ընդունված «Կոռուպցիայի դեմ պայքարի մասին» միջամերիկյան կոնվենցիայի 9–րդ հոդվածում, որը նույնպես քրեականացնում է ապօրինի հարստացումը։ Այդ կոնվենցիան ստորագրել և վավերացրել են ավելի քանի երկու տասնյակ պետություններ ։
Հղումներ
Կատեգորիա:Հանցագործություններ Կատեգորիա:Քաղաքացիական իրավունք
Օտվիլ (Էնայի գավառ)
Օտվիլ (Hauteville), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Գիզ կանտոնի կազմի մեջ։ Համայնքի շրջանը՝ Վերվեն:
Համայնքի INSEE կոդը՝ 02376:
Բնակչություն
2010 թվականի տվյալներով՝ համայնքի բնակչությունը կազմում է 167 մարդ։
Տնտեսություն
2010 թվականին համայնքի 107 աշխատունակ (15-64 տարեկան) բնակիչներից 76-ը տնտեսապես ակտիվ էին, 31-ը՝ ոչ ակտիվ (ակտիվության ցուցանիշը կազմել է 71,0%, 1999 թվականին եղել է 64,0%)։ 76 տնտեսապես ակտիվ բնակիչներից աշխատում էին 70-ը (42 տղամարդ և 28 կին), գործազուրկ էին 6 մարդ (3 տղամարդ և 3 կին)։ 31 տնտեսապես ոչ ակտիվ բնակիչներից 7-ը եղել են աշակերտներ կամ ուսանողներ, 9-ը՝ թոշակառուներ, 15-ը տնտեսապես ոչ ակտիվ էին այլ պատճառներով :
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Տերենս Կոնգոլո
Տերենս Կոնգոլո (Terence Kongolo, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Հադերսֆիլդ Թաունի և Նիդերլանդների ազգային հավաքականի կազմում։ Խաղում է կենտրոնական պաշտպանի դիրքում ։
Ֆեյենորդ
Կոնգոլոն Ֆեյենորդի ակադեմիայի սան է ։ Իր առաջին պրոֆեսիոնալ պայմանագիրը կնքեց 2010 թվականի հունիսի 15-ին ։ Իր դեբյուտը նշեց 2012 թվականի ապրիլի 14-ին՝ փոխարինելով Ստեֆան դե Վրեյին Էքսելսիորի դեմ խաղում ։ 2012 թվականի հուլիսի 26-ին Կոնգոլոն երկարաձգեց իր պայմանագիրը Ֆեյենորդի հետ մինչև 2015 թվականը ։ Իր առաջին հանդիպումը եվրոպական առաջնություններում անցկացրեց հուլիսի 31-ին՝ Չեմպիոնների Լիգայի որակավորման 3-րդ փուլի Դինամո Կիևի դեմ խաղում ։ Իր առաջին գոլը պրոֆեսիոնալ կարիերայում խփեց սեպտեմբերի 26-ին՝ ՆԵԿ-ի դեմ խաղում՝ այս խաղում դառնալով նաև ինքնագոլի հեղինակ ։ Հոկտեմբերի 7-ին հոլանդացին հեռացվեց խաղադաշտից Գրոնինգենի դեմ խաղում՝ ստանալով երկրորդ դեղին քարտը հանդիպման 26-րդ րոպեին ։
2014 թվականի հուլիսի 28-ին Կոնգոլոն երկարաձգեց իր պայմանագիրը մինչև 2017 թվականը ։ Իր առաջին հանդիպումը Եվրոպայի Լիգայում անցկացրեց հոկտեմբերի 2-ին՝ Ստանդարտ Լյեժի դեմ խաղում ։ 2016 թվականի հունվարի 26-ին նա երկարաձգեց իր պայմանագիրը մինչև 2018 թվականը ։ 2016 թվականի ապրիլի 24-ին Կոնգոլոն խաղադաշտ դուրս եկավ Նիդերլանդների գավաթի եզրափակչի Ուտրեխտի դեմ խաղում ՝ օգնելով իր թիմին հաղթել 2-1 հաշվով և նվաճել գավաթը ։ Իր առաջին գոլը Էրեդիվիզիում խփեց սեպտեմբերի 25-ին՝ Ռոդայի դեմ խաղում ։ Առաջին հանդիպումը Ֆեյենորդի ավագի թևկապով Կոնգոլոն անցկացրեց 2017 թվականի հունվարի 26-ին՝ Նիդերլանդների գավաթի Վիտեսի դեմ խաղում ։ Ապրիլի 26-ին հոլանդացին երկարաձգեց իր պայմանագիրը ակումբի հետ մինչև 2019 թվականը ։ Ֆեյենորդի առաջին թիմի կազմում Կոնգոլոն 3 գոլի և 9 գոլային փոխանցման հեղինակ դարձավ անցկացրած 138 խաղերում՝ օգնելով իր թիմին 1999 թվականից հետո առաջին անգամ հաղթել Նիդերլանդների առաջնությունը ։
Հադերսֆիլդ Թաուն
2018 թվականի հունվարի 2-ին Կոնգոլոն մինչև մրցաշրջանի ավարտը վարձավճարով միացավ Հադերսֆիլդ Թաունին ։ Իր դեբյուտը ակումբի կազմում նշեց հունվարի 6-ին՝ Անգլիայի գավաթի Բոլտոն Ուոնդերերսի դեմ խաղում ։ Առաջին հանդիպումը Պրեմիեր Լիգայում անցկացրեց հունվար 13-ին՝ Վեստ Հեմ Յունայթեդի դեմ խաղում ։ Հունիսի 8-ին Կոնգոլոն ռեկորդային 17․5 միլիոն ֆունտ ստերլինգի դիմաց լրիվ տրանսֆերով տեղափոխվեց Հադերսֆիլդ Թաուն  ։ Նա ակումբի հետ կնքեց 4 տարվա պայմանագիր  ՝ ստանալով 5 համարի մարզաշապիկը։
Միջազգային կարիերա
Կոնգոլոն իրավասու էր ներկայացնել Նիդերլանդները, Շվեյցարիան և Կոնգոյի Դեմոկրատական Հանրապետությունը միջազգային ասպարեզում, սակայն ընտրեց Նիդերլանդները ։ 2011 թվականի մայիսին նա մինչև 17 տարեկանների հավաքականի կազմում հաղթեց Եվրոպայի առաջնությունը ՝ անցկացնելով 4 հանդիպում։ Կոնգոլոն գոլի հեղինակ դարձավ առաջնության եզրափակչում՝ Գերմանիայի դեմ խաղում ՝ օգնելով իր թիմին հաղթել 5-2 հաշվով և ընդգրկվելով մրցաշարի խորհրդանշական հավաքականում ։ 2011 թվականի հունիսին Կոնգոլոն մասնակցեց աշխարհի առաջնությանը ՝ անցկացնելով 3 հանդիպում, իսկ Նիդերլանդները դուրս մնաց խմբային փուլից ։
Իր դեբյուտը Նիդերլանդների ազգային հավաքականում Կոնգոլոն նշեց 2014 թվականի մայիսի 17-ին՝ Էկվադորի դեմ ընկերական խաղում ։ 2014 թվականին նա մասնակցեց աշխարհի առաջնությանը՝ խաղադաշտ դուրս գալով միայն խմբային փուլի Չիլիի դեմ խաղում, իսկ Նիդերլանդները զբաղեցրեց 3-րդ հորիզոնականը ՝ 3-րդ տեղի համար խաղում 3-0 հաշվով հաղթելով Բրազիլիային ։
Ակումբային վիճակագրություն
2018 թվականի օգոստոսի 23-ի դրությամբ
Միջազգային վիճակագրություն
2018 թվականի օգոստոսի 23-ի դրությամբ
Ակումբային
Ֆեյենորդ
Միջազգային
Նիդերլանդներ
Կոնստանտին Բատըգին
Կոնստանտին Բատըգին (Konstantin Batygin, )՝ ռուսական ծագումով ամերիկացի աստղագետ, մոլորակագիտության դասախոս Կալիֆոռնիայի տեխնոլոգիական ինստիտուտում։ Արեգակնային համակարգում իններորդ մոլորակի առկայության մասին հիպոթեզի հեղինակն է (Մայքլ Բրաունի հետ)։ Ընդգրկված է Forbes ամսագրի 2015 թվականի 30 տարեկանից փոքր 30 գիտնականների ցուցակում։
Կենսագրություն
Կոնստանտին Բատըգինը ծնվել է 1986 թվականին Մոսկվայում։ Նրա հայրը՝ Յուրի Բատըգինը ֆիզիկոս է, աշխատել է ՄԻՖԻ-ում, 1994 թվականի մայիսից՝ RIKEN-ում, Վակո (Ճապոնիա), ընտանիքը նրա հետ տեղափոխվել է Ճապոնիա։ Մայրը՝ Գալինա Բատըգինա։ Սովորել է ճապոնական տարրական դպրոցում, այնուհետև Ռուսաստանի դեսպանատանը կից դպրոցում։ 2000-ականների սկզբին նրա հայրն աշխատում էր SLAC ազգային արագացուցիչ լաբորատորիայում, այդ իսկ պատճառով ընտանիքը տեղափոխվում է ԱՄՆ։
2005 թվականի հուլիսից 2006 թվականի հունվարը ՆԱՍԱ-ի Էյմս հետազոտությունների կենտրոնում աշխատել է օգնական-հետազոտող ։ 2006 թվականի մարտից 2008 թվականի սեպտեմբերը Լիկի աստղադիտարանում օգնական-հետազոտող էր ։
2008 թվականին աստղոֆիզիկայի բակալավրի կոչում է ստանում Կալիֆոռնիայի համալսարանում ։
2010 թվականին ավարտել է Կալիֆոռնիայի տեխնոլոգիական համալսարանը և սկսել է աշխատել Դեվիդ Սթիվենսոնի և Մայքլ Բրաունի հետ։ 2011 թվականի փետրվար-մարտ ամիսներին վեց շաբաթ անցեկացրել է Նիսի (Ֆրանսիա) Լազուր ափի աստղադիտարանում, աշխատելով Ալեքսանդրո Մորբիդելի հետ։
2012 թվականին դիսերտացիա է պաշտպանել Կալիֆոռնիայի տեխնոլոգիական համալսարանում։ 2012 թվականի հուլիս - նոյեմբեր ամիսներին աշխատել է Լազուրի ափի աստղադիտարանում, իսկ 2012 թվականի նոյեմբերից 2014 թվականի նոյեմբերն աշխատել է Հարվարդ-Սմիտսոնովյան աստղոֆիզիկայի կենտրոնում։ 2014 թվականի հունիսին՝ Կալիֆոռնիայի տեխնոլոգիական համալսարանում՝ Assistant Professor։
2016 թվականի հունվարին Կոնստանտին Բատըգինը և Մայքլ Բրաունը ենթադրեցին Արեգակնային համակարգում 9-րդ մոլորակի գոյության մասին և 2016 թվականի հունվարի 20-ին ներկայացրեցին The Astronomical Journa-ի հոդվածում ։
Արտաքին հղումներ
Կատեգորիա:Ամերիկացի աստղագետներ Կատեգորիա:Ռուս աստղագետներ Կատեգորիա:Ամերիկացի գիտնականներ Կատեգորիա:Ռուս գիտնականներ
Սեյնթ Ջոն (երաժիշտ)
Քարլոս Սեյնթ Ջոն (Carlos Saint John, ), ամերիկացի երգիչ, երգերի հեղինակ, երաժշտական պրոդյուսեր և ռեփեր, ով ավելի հայտնի է պարզապես Սեյնթ Ջոն (գրվում է SAINt JHN)։
Կարիերա
Ջոնն իր երաժշտական կարիերան սկսել է 2010 թվականին` թողարկելով «The St. John Portfolio» մինի ալբոմն ու «In Association» միքսթեյփը ։ Որոշ ժամանակ անց նա մեկնեց Լոս Անջելես, որտեղ երգեր էր գրում երգչուհի Ռիհաննայի համար, սակայն դրանցից ոչ մեկը չնտրվեցին նրա թիմի կողմից ։ Վերադառնալով Նյու Յորք, նա գրեց «No Interruption» (2012) երգը ռեփեր Հուդի Ալենի համար ։ 2014 թվականին նա մի քանի երգ գրեց երգչուհի Կայզայի «Sound of a Woman» ալբոմի համար ։ 2016 թվականին Ջոնը գրեց «Crash» և «Rivals» երգերը երգիչ Աշերի համար, որոնք տեղ գտան նրա «Hard II Love» ալբոմում ։
2016 թվականին նա կրկին վերադարձավ երգեցողությանը` թողարկելով «1999» սինգլը ։ 2018 թվականին թողարկեց իր «Collection One» կոչվող առաջին ալբոմը, որում ընդգրկված են նաև «Some Nights» և «N***a Sh*t (Swoosh)» սինգլները ։
Apink
Խումբը թողարկել է հինգ կորեական մինի-ալբոմ ։ 2011 թվականի ապրիլի 21-ին նրանք առաջնելույթ են ունեցել  «Mollayo» երգով (몰라요; «I Don’t Know») նրանց առաջին մինի-ալբոմից «Seven Springs of A Pink» M! Countdown  հաղորդմանը, կորեական Mnet հեռուստաալիքով  ։ Այդպես, խումբը ունի 26th Golden Disk Awards, 21st Seoul Music Awards և 13th Mnet Asian Music Awards մրցանակներ։ Առաջին մրցանակը նրանք ստացել են M! Countdown-ում 2012 թվականի հունվարի 25-ին «My My» երգի համար՝ երկրորդ մինի-ալբոմից «Snow Pink»  ։
Պատմություն
Առաջինը, ով մտել է ստեղծվող խումբի կազմի մեջ Սոն ՆաԸն-ն էր, ով 2010 թվականին մասնակցել է  «Soom»,«Beautiful» և «Niga Jeil Joha»  տեսահոլովակների ձայնագրմանը Beast խմբում ։ Երկրորդ մասնակիցը՝ Պակ ՉոՐոն է,որը ընդունեց մասնակցել Best խմբի «Shock» տեսահոլովակի ձայնագրմանը և նկարականմանը։ Փետրվարի 21-ին A Cube Entertainment-ի կողմից Թվիթթեր կայքում ստեղծվեց պաշտոնական ակուանտ։ Օ ՀաՅոնը դարձավ APink խմբի երրորդ մասնակիցը։ Չոն ԸնՋին մտավ խումբ, թվիթերում տեղադրված տեսահոլովակի օգնությամբ, որտեղ երգում էր Ջենիֆեր Հադսոնի «Love You I Do» երգը։ Հոն Յուկյոնը նույնպես դարձավ խմբի մասնակից օնլայն տեսահոլովակի շնորհիվ, որտեղ նա նվագել է դաշնամուր  ։ Յուն ԲոՄի-ն և Կիմ ՆամՋունը դարձան խմբի վերջին մասնակիիցները ։
Խմբի ստեղծվելուց հետո կորեական TrendE հեռուստաալիքով ցուցադրվում էր «APink News» շոուն։ «APink News»ը ցուցադրվել էր մարտի 11ին  :
2012: Snow Pink and Une Année
Նոյեմբերի 22-ին տեղի ունեցավ նոր մինի ալբոմի՝ «Snow APink» ռելիզը, նոր երգի՝ «My My»ի հետ  ։ Նոյեմբերի 5-ին APinkը հաղթում է Mnet "M! Countdown" մրցույթում  ։
Մարտի 21 ին խումբը առաջին անգամ մեկնեց Կանադա, որտեղ եկել էին մոտավորապես 1500 երկրպագուներ ։ 2012 թվականի մայիսի 9-ին խումբը ստեղծեց իր նոր առաջին ամենամեծ ալբոմը "Une Année" որը թարգմանաբար նշանակում է «Մեկ տարի» ։
2013: Secret Garden
Հուլիսի 5-ին ստեղծվեց երրորդ նոր մինի ալբոմը «Secret Garden» անունով, իր «NoNoNo» երգով, որը ունի նաև տեսահոլովակ ։ «NoNoNo» երգի օգնությամբ խումբը արժանացավ 2 մրցանակի ։
2014: Pink Blossom
«Mr.Chu» երգով խմբին հաջողվեց ստանալ մրցանակներ բոլոր երաժշտական շոուներում
2014: Pink LUV
Նոյեմբերի 24 -ին ստեղծվեց հինգերորդ մինի ալբոմը՝ «Pink LUV» ։ Գլխավորը երգը «LUV» էր ։ Այդ երգի շնորհիվ խումբը վաստակեց 17 մրցանակներ տարբեր և առանձնահատուկ երաժշտական մրցույթներում ։
2015: Pink Memory
Հուլիսի 24-ին խումբը ստեղծեց իր նոր երկրերդ ալբոմը «Pink Memory»,«Remember» երգով ։ Խումբը ստացավ 2 մրցանակ ։
2016: Solo debut Jung Eun Ji (Չոն ԸնՋի) and 5th Anniversary
Չոն Ընջին ստեղծեց նոր մինիալբոմ «Dream» անվանումով   ։Գլխավոր երգը գրել է հենց ինքը և անվանել է «Hopefully sky» ։ Առաջնելույթը ստացվել է հաջող ։ Կար 2 մրցանակ երաժշտական շոուներից  ։Հ ետո խումբը ստեղծեց նոր երգ, որը գրել է Պակ ՉոՐոնը, և անվանել են «The Wave» ,որը  դարձավ Pink Revolution  ալբոմի  մի  մասը   ։
2016: Pink Revolution
Սեպտեմբերի 26- ին խումբը ստեղծեց նոր ալբոմ։ Ալբոմն անվանվեց «Pink Revolution» իր «Only One» երգով   ։
2016:Dear
2016թ. դեկտեմբերի 14 դուրս եկավ  Dear  ալբումը։ Գլխավոր  երգը'Cause you're my star :
2017:Solo debut Jung Eun Ji (Չոն ԸնՋի)
Չոն Ընջին 9-ին 2017թ. ստեղծեց նոր մինիալբոմ SPACE' անվանումով։ Գլխավոր երգը' The Spring: Ստացել է   2 մրցանակ ։
2017: «Pink UP»
Հունիսի 26-ին  խումբը   ստեղծեց  նոր  մինիալբոմ  «Pink UP»  անվանումով։ Գլխավոր  երգը'  «FIVE» :
Սկավառակագրություն
Լիամետրաժ ալբոմներ
2016: Dear
2016։ Pink Revolution
2015։ Pink Memory
2012։ Une Année
Մինի ալբոմներ
2017: Pink up
2014։ Pink Luv
2013։ Secret Garden
2011։ Snow Pink
2011։ Seven Springs of Apink
Սինգլեր
2017: 5
2016: Cause you're my star
2016: Only One
2015։ Remember
2015։ Promise U
2014։ Luv
2014։ Mr. Chu
2014։ Good Morning Baby
2013։ No No No
2012։ Bubibu (Remix Version)
2012։ Hush
2012։ April 19
2011։ My My
2011։ It Girl (Remix Version)
2011։ I Don't Know
2013։ Christmas Song (United Cube artists)
2013։ Mini (Apink & B.A.P)
2013։ 5! My Baby (Beast & Apink)
2011։ Skinny Baby (Beast & Apink)
2017: "Bye Bye"
2016: 'Pink Doll'
OST։
2011։ Let Us Just Love (Protect the Boss OST)
Մրցանակներ
2016
Seoul Music Awards։ Bonsang Award (Remember)
2015
Seoul Music Awards։ Bonsang Award (Mr. Chu)
Golden Disk Awards։ Best Female Performance
Golden Disk Awards։ Disk Bonsang (Pink Blossom)
Gaon Chart K-Pop Awards։ Song of The Year (December) (Luv)
Korean Entertainment Art Awards։ Best Female Group
29th Japan Gold Disc Award։ Best New 3 Artists (Asia)
3rd European K-Pop/J-Pop Music Award։ Best Choreography (Luv)
2014
Melon Music Awards։ Best Female Dance (Mr. Chu (On Stage))
Seoul Music Awards։ Bonsang Award (No No No)
Golden Disk Awards։ Digital Bonsang (No No No)
Bugs Music Awards։ Artist Of The Year For Female Group
Gaon Chart K-Pop Awards։ Hot Performance Of The Year
SBS Award Festival։ TOP 10 Artist
1st Military Chart Award։ Best Girl Group
2013
Mnet Asian Music Awards։ Next Generation Global Star
Gaon Chart K-Pop Awards։ Hot Trend Award
Korean Culture Entertainment Awards։ Kpop 10 Singer Group
2012
Seoul Music Awards։ New Artist Award
Golden Disk Awards։ Best Newcomer Artist
Gaon Chart K-Pop Awards։ Rookie of the Year
7th Asia Model Festival Awards։ New Star Award
2011
Mnet Asian Music Awards։ Best New Female Artist
Korean Culture Entertainment Awards։ Idol Music Rookie Award
Ծանոթագրություններ
Կատեգորիա:Հարավկորեական պարային երաժշտական խմբեր Կատեգորիա:2011 հիմնադրված երաժշտական խմբեր Կատեգորիա:Քեյ փոփ երաժշտական խմբեր
Կալիմերա
Կալիմերա (Calimera), քաղաք Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 7310 մարդ, բնակչության խտությունը կազմում է 661 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 73021, հեռախոսային կոդ՝ +39 00832։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Օտիոն
Օտիոն (Haution), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոն:
Բնակչություն
2010 թվականի տվյալներով՝ համայնքի բնակչությունը կազմում է 147 մարդ։
Տնտեսություն
2010 թվականին համայնքի 95 աշխատունակ (15-64 տարեկան) բնակիչներից 77-ը տնտեսապես ակտիվ էին, 18-ը՝ ոչ ակտիվ (ակտիվության ցուցանիշը կազմել է 81,1 %, 1999 թվականին եղել է 65,6%)։ 77 տնտեսապես ակտիվ բնակիչներից աշխատում էին 72-ը (41 տղամարդ և 31 կին), գործազուրկ էին 5 մարդ (0 տղամարդ և 5 կին)։ 18 տնտեսապես ոչ ակտիվ բնակիչներից 5-ը եղել են աշակերտներ կամ ուսանողներ, 9-ը՝ թոշակառուներ, 4-ը տնտեսապես ոչ ակտիվ էին այլ պատճառներով :
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Պայթուցիչ (ֆիլմ)
«Պայթուցիչ» (დეტონატორი), 2013 թվականին ռեժիսոր Բեսո Սոլոմանաշվիլիի նկարահանած վրացական ֆիլմ ։
2014 թվականին ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում ։
Սյուժե
Ռազմաճակատ սնունդ տանող շարքայինը մեքենայից դուրս է գալիս բնական կարիքը հոգալու և պատահաբար կանգնում ականի վրա։ Նա ամեն ինչ անում է փրկվելու համար, և դա, վերջապես հաջողվում է նրան, բայց պարզում է, որ պատերազմը ցինիկ խաղ է ։
Արտաքին հղումներ
Կատեգորիա:Վրացական ֆիլմեր Կատեգորիա:2013 ֆիլմեր
Լեյտենանտ Կիժե (Պրոկոֆև)
Լեյտենանտ Կիժե, նվագախմբային սուիտ, հեղինակ՝ ռուս կոմպոզիտոր Սերգեյ Պրոկոֆև։ Գրվել է Փարիզում 1934 թվականին՝ համանուն ֆիլմի համար, որը նկարահանում էր Բելառուսֆիլմ կինոստուդիան Սանկտ Պետերբուրգում։ Սա առաջին ստեղծագործությունն է, որ Պրոկոֆևը գրել է ֆիլմի համար, ինչպես նաև առաջին առաջադրանքն էր՝ ստացված Խորհրդային Միությունից, քանի որ 1917 թվականի Հոկտեմբերյան հեղափոխությունից հետո նա հեռացել էր Ռուսաստանից։ Ֆիլմի նկարահանումներից ու հրապարակումից հետո Պրոկոֆևը ստեղծագործությունը մշակեց՝ որպես սուիտ նվագախմբի համար։ Ձայնային կինեմատոգրաֆիայի զարգացման սկզբնական շրջանում տարբեր կոմպոզիտորներ փորձում էին իրենց ուժերը՝ գրելով երաժշտություններ ֆիլմերի համար։ Պրոկոֆևը լավագույն ընտրությունը չէր կինոստուդիայի հանձնաժողովի համար։ Հաստատված լինելով Փարիզում արդեն մոտ մեկ տասնամյակ, նա ուներ Խորհրդային միության մշակութային նորմերից տարբերվող հայացքներ, որոնք հաճախ տարաձայնությունների առիթ էին լինում։ 1933 թվականին, այնուամենայնիվ, Պրոկոֆևը որոշեց մեկնել հայրենիք, հանդիպել հանձնաժողովի հետ՝ գրելու համար անհրաժեշտ ոճի ստեղծագործություն։ Ֆիլմի հաջող թողարկումից հետո, 1934 թվականի դեկտեմբերին առաջին անգամ կատարվեց «Լեյտենանտ Կիժե» սուիտի 5-րդ մասը և շուտով ընդգրկվեց միջազգային համերգների նվագացանկի մեջ։
Լեյտենանտ Կիժեի կերպարը
Լեյտենանտ Կիժեն (Поручик Киже) Ռուսաստանի ցար Պավել I-ի ժամանակներին վերաբերող անեկդոտների կերպար է, որն օգտագործել է նաև ռուս գրող Յուրի Տինյանովը՝ իր համանուն վիպակում։ Կիժեն գոյություն չունեցած սպա է, որի անունը հայտնվել է փաստաթղթերում՝ գրագրի սխալի պատճառով։ Բայց դա դեռ բավական չէր, Կիժեն մի քանի անգամ էլ ցարական հրամանով արժանացել է աստիճանի բարձրացման։ «Լեյտենանտ Կիժե» են անվանում այնպիսի իրավիճակները, երբ փոքրիկ, աննշան սխալը, որ ճշմարտանման լինելով ընդունվել է իրականության տեղ, հանգեցնում է մեծ հետևանքների։
Ֆիլմի սյուժեն
Ֆիլմը ստեղծվել է Յուրի Տինյանովի վեպի հիման վրա։ Ցարական պալատում, մինչ ցար Պավել I-ը քնած է, երկու պալատականի միջև վեճ է ծագում, նրանք սկսում են գոռգոռալ, ինչից արթնանում է ցարը։ Զայրանալով, նա պահանջում է, որ մեղավորները աքսորվեն։ Միևնույն ժամանակ պալատական գրագիրը, կազմելով պալատը հսկող զինվորների հերթափոխի գրաֆիկը, քնատ լինելու պատճառով թույլ է տալիս սխալմունք՝ մի բառի վերջին տառը գրում է նաև հաջորդ բառի սկզբում, և այդ ցուցակում հայտնվում է  գոյություն չունեցող  սպայի անուն՝ «Լեյտենանտ Կիժ»։ (Քանի որ այդ շրջանում ցարական Ռուսաստանը մեծապես ազդված էր ֆրանսիական մշակույթից, այդ նորաստեղծ անվան վերջում, ֆրանսերենին հատուկ ձևով, ավելացվում է «ե», որից էլ ստացվում է Կիժե անունը)։ Երբ ցարն ստուգում է ցուցակը, նրան կասկածելի է թվում այդ անունը, և պահանջում է, որ այդ սպան ներկայանա իրեն։ Պալատականները վախենում են խոստովանել, որ սխալմունք է եղել, և ընկնում են խիստ տարակուսանքի մեջ։ Գոյություն չունեցող Կիժեի պատճառով խանգարվում է պալատի անդորրը։ Նրանք հայտնում են ցարին, որ իր հրամանով Կիժեն գանահարվել է ու աքսորվել Սիբիր։ Որոշ ժամանակ անց, երբ գիշերվա աղմուկի իրական մեղավորը խոստովանում է իր հանցանքը, ցարը ներում է շնորհում Կիժեին և վերականգնում նրա պալատական պաշտոնը՝ շնորհելով գնդապետի աստիճան։ Պալատականները ստիպված են լինում շարունակել իրենց սուտը, որի արդյունքում Կիժեն իբր թե ամուսնանում է իշխանադուստր Գագարինայի հետ։ Դրանից հետո ցարը նրան նվիրում է կալվածքներ, հատկացնում գումար՝ ցարական գանձարանից, շնորհում գեներալի աստիճան ու նշանակում բանակի հրամանատար։ Որոշ ժամանակ անց, երբ ցարը ցանկություն է հայտնում հանդիպելու Կիժեի հետ և տեսակցություն նշանակում, պալատականները ցավով նրան տեղեկացնում են, որ Կիժեն վախճանվել է։ Ցարը խորին ափսոսանքով ասում է. «Ափսոս, լավ սպա էր»։ Կատարում են հերոսին վայել հուղարկավորություն։ Դրանից հետո տնտեսելուն սովոր ցարը պահանջում է վերադարձնել Կիժեին հատկացված մեծ գումարը, սակայն նրան հայտնում են, որ Կիժեն այն ամբողջովին վատնել է շվայտ ապրուստի վրա։ Իրականում պալատականներն էին յուրացրել այդ գումարը։ Ցարը մեղադրում է Կիժեին գողության մեջ և նրան հետմահու աստիճանազրկում է՝ գեներալից իջեցնելով շարքայինի։
Պրոկոֆևի ստեղծագործությունը
Պրոկոֆևի «Լեյտենանտ Կիժե» սուիտը բաղկացած է հինգ մասից. Սուիտը գոյություն ունի հեղինակի գրած երկու տարբերակով։ Դրանց տարբերությունը միայն 2-րդ («Ռոմանս») և 4-րդ («Տրոյկա») մասերն են, որոնք չկան ֆիլմի համար գրված տարբերակում։ Դրանք գրված են քաղաքային ժողովրդական երգերի նմանությամբ և նպատակ ունեն ստեղծելու որոշակի տրամադրություն։ Երկուսն էլ, անկասկած, գրված են Պրոկոֆևին հատուկ սիրային թեմաների ոճով։ Դրանք, ասես, սիրո զգացումի երկու դեմքերը լինեն՝ պլատոնական սիրո և դիոնիսոսյան կրքի հակադրություն։ «Ռոմանսը» սիրելիի մասին թախծալից հիշողությունների մարմնավորումն է, հավերժ բաժանման, բայց և անսասան հավատարմության, երազանքների անցողիկության, հոգու միայնության ու թախծի արտահայտությունը։ Իսկ «Տրոյկան» ազատ սիրո զվարթ ոգու կերպավորումն է, «ռուսական Դոն Ժուանի» յուրօրինակ երգը, ով այլևս չի հավատում կանացի հավատարմությանը։
Այս երկու վոկալ համարների համար տեքստերը, հավանաբար, առաջարկել է Տինյանովը։ Կա կարծիք, որ «Տրոյկայի» տեքստը վերցված է 18-րդ դարի ռոմանսներից, սակայն, ցավոք, այդ շրջանի ստեղծագործությունների մեջ այդպիսի տեքստերով ռոմանսներ չեն պահպանվել։ Առավել հետաքրքրություն են ներկայացնում սուիտի երկրորդ մասի՝ «Ռոմանսի» խոսքերը։ Այն գրել է Կարամզինի բարեկամ, ռուս բանաստեղծ Իվան Դմիտրիևը (1760—1837 թթ.): Այս բանաստեղծությունը ժողովրդի համար այնքան հոգեհարազատ է դարձել, որ նրա հիման վրա հյուսվել է մեղեդի և դասվել է ժողովրդական երգերի շարքը։ Անկասկած, այն հայտնի է եղել Պրոկոֆևին, հնարավոր է, որ նա լսել է այդ երգը դեռ մանուկ հասակում, սակայն կոմպոզիտորը չի օգտագործել այդ մեղեդին, այլ գրել է իր սեփական ստեղծագործությունը՝ ռուսական սենտիմենտալ ռոմանսի ոճով։ Սուիտը հիմնականում կատարվում է առանց վոկալի։
Սուիտի մասերը
Առաջին մասը՝ «Կիժեի ծնունդը», շատ գունեղ հնչողություն ունի։ Ե՛վ թեմատիկայի առումով, և՛ տեմբրով այն համապատասխանում է կինոերաժշտության սկզբունքներին։ Այն գրված է ազատ ձևաչափով և կարծես բաղկացած լինի երեք մասից։ Երկրորդ կարճ հատվածը ունի դանդաղ տեմպ (Andante): Դինամիկայի ու կառուցվածքի զարգացման առումով ամբողջ մասն իրենից ներկայացնում է ինքնատիպ մի քայլերթ, որտեղ հստակորեն կարելի է զգալ նրա «մոտենալն» ու «հեռանալը»։ Առաջին մասի ժանրային հիմքը քայլերգային է։ Ֆլեյտայի և փոքր թմբուկի ձայների համադրությունը ամենասկզբում արձագանքն է Պավել I ցարի ժամանակաշրջանի պետերբուրգյան ռազմական երաժշտության։ Հոբոյի նվագն ազդարարում է լեյտենանտ Կիժեի մուտքը։ Այդ երաժշտական թեման անցնում է սուիտի բոլոր մասերով։ Սուիտի առաջին մասի երկրորդ հատվածն իր բնույթով օրորոցային է հիշեցնում։ Եվ դա պատահական չէ։ Չէ՞ որ պալատական գրագիրը լեյտենանտ Կիժեին «ստեղծելու» պահին քնատ էր ու մտացրիվ։ Երաժշտության հետագա ընթացքը զարգանում է tutti եղանակով (tutti-ն մենանվագի հակառակ երևույթն է, երբ մեղեդու կատարման մեջ ընդգրկվում է ամբողջ նվագախումբը)։ Նվագախմբի առանձին խմբերը կրկնում են միևնույն մեղեդին (օստինատո), որը թողնում է խուճապի ու պալատով մեկ անհայտ սպային փնտրելու նետվածների խելահեղ վազքի տպավորություն։
«Ռոմանսը» նույնպես բաղկացած է երեք հատվածից։ Նրանում հնչող ալտերի ու տավիղի հնչյունները թողնում են կիթառով նվագակցման տպավորություն, որի ուղեկցությամբ նրբորեն ու անշտապ զարգանում է՝ լադով ու ոճով ռուս գեղջկական երգերին նման մեղեդին, որը, սակայն, կառուցվածքով նման է քաղաքային ռոմանսի։ Մեղեդու առաջին դրվագում, պարզ գործիքավորմամբ, խիստ անսովոր ու կախարդական է հնչում չելեստան։ Սա հարվածային զանգակ նվագարանի և դաշնամուրի խառնուրդ է, որ սովորաբար ունենում է նաև ոտնակ՝ տեմբրը փոխելու համար։ Չելեստան այս ստեղծագործության մեջ հնչում է միայն այս կարճ դրվագում։ «Ռոմանսի» երկրորդ հատվածում ձայների միջոցով Պրոկոֆևը ստանում է պալատականների կերպարները. ֆագոտների խումբը ներկայացնում է պալատական այրերի անհանգստությունն ու հեկեկոցը, իսկ կլարնետների խումբը մարմնավորում է իրենց անհույս կացությունը ողբացող տիկնանց։ Այս ամենի մեջ առանձնանում է մենանվագով հնչող հոբոյի կատարումը, որն արտահայտում է բարեխիղճ գրագրի հուսահատությունը, կարծես ինքն իրեն հարցնելիս լինի՝ «Ինչպե՞ս դուրս գամ սխալմունքիս պատճառով ստեղծված այս դժվար կացությունից»։ «Ռոմանսն» ավարտվում է ռեպրիզով (երաժշտական որևէ հատվածի անփոփոխ կամ տարբերակային կրկնություն), որի մեջ թեմային ավելանում է ժողովրդական երգի ոգով հնչող ֆլեյտայի ազատ մենանվագը։ Ամենավերջում, մեղեդային շրջադարձից հետո Պրոկոֆևը վերադառնում է հիմնական տոնայնությանը, ինչը, իրեն հատուկ ձևով, գեղեցիկ գունավորում է բերում ստեղծագործությանը։
«Կիժեի ամուսնությունը» նույնպես կազմված է երեք մասից։ Առաջինում հնչում են պղնձփողային նվագարաններ՝ գալարափող, տրոմբոն և տուբա։ Երկրորդ մասը ժողովրդական մեղեդու բնույթ ունի, որտեղ կլարնետի մենանվագին ձայնակցում են պղնձփողային նվագարանները։ Սրա միջին հատվածում հնչում է առաջին մասի («Կիժեի ծնունդը») երաժշտական թեման, բայց այս անգամ՝ սաքսոֆոնի կատարմամբ, ինչի շնորհիվ մեղեդին ստանում է բոլորովին այլ գույներ։ Երկրորդ մասում մեղեդին կրկնվում է ամբողջ նվագախմբի կատարմամբ, բայց այնպիսի երանգներով, որ ասես տեսնում ես հարսանյաց արարողության համար հավաքված հյուրերի զսպված քմծիծաղը՝ գոյություն չունեցող փեսացուին սպասելիս։
Հաջորդ մասը՝ «Տրոյկան», հուսարական մոլեգին երգ է։ Սուիտի առավել բարդ և սիմֆոնիկ զարգացած մասը ավարտն է՝ «Կիժեի թաղումը»։ Այն սկսվում է առաջին մասի սկզբում հնչած նվագով, սակայն այժմ արդեն հնչում է տատանմամբ, վարիացիայով և տպավորություն է ստեղծվում, որ ձայնը գալիս է ոչ թե կուլիսների ետևից է այլ հենց նվագախմբից։ Սկսվում է իսկական թաղման երթ։ Հնչում է ցածր տոնայնությամբ ակորդային նվագակցություն, որի ռիթմերն ապահովում է փոքր թմբուկը։ Մեղեդու մեջ հանկարծ գլուխ է բարձրացնում «Ռոմանսի» հիմնական երաժշտական թեման։ եվ այստեղ Պրոկոֆևը անակնկալ է մատուցում. «Ռոմանսի» թախծոտ մեղեդուն զուգահեռ հնչում է «Կիժեի ամուսնության» թեման, որով շեշտվում է այդ մտացածին թաղման ամբողջ կոմիկականությունը։ Ընդ որում, լարային նվագարանները նվագակցում են «Ռոմանսի» թեմայով, մինչ պղնձափողային նվագարանները ձայնակցում են հարսանեկան երգին համապատասխան ռիթմով։ Այս երկու թեմաների «մրցման» մեջ վերջապես հաղթանակում է հարսանեկան զվարթ թեման։
Աղբյուրներ
Կատեգորիա:1934 երաժշտական ստեղծագործություններ
Մարիամ Խաչվանի
Մարիամ Խաչվանի (მარიამ ხაჭვანი, ), վրացի կինոռեժիսոր, սցենարիստ։
Կենսագրություն
Մարիամ Խաչվանին ծնվել է 1986 թվականին, Ուշգուլիում։ 2004-2008 թվականներին սովորել է Վրաստանի Շոթա Ռուսթավելու անվան թատրոնի և կինոյի պետական համալսարանի կինոյի և հեռուստատեսության ԶԼՄ-երի բաժնում։ Ստացել է կինոյի և հեռուստատեսության ԶԼՄ-երի ռեժիսորի մասնագիտություն։ Միաժամանակ աշխատել է որպես հեռուստալրագրության ռեժիսոր։ 2003 թվականին մասնակցել է վրացական Mini EAVE-ին և FELM TEEP-ին՝ արևելաեվրոպացի կինոպրոֆեսիոնալների համար նախատեսված դասընթացին, 2014 թվականին՝ Fabrique des Cinémas du Monde ծրագրին ։
2014 թվականին «Դինոլա» ֆիլմը ներկայացվել է «Ոսկե ծիրան» միջազգային կինոփառատոնի «Կորիզ» ծրագրում ։
Արտաքին հղումներ
Կատեգորիա:Վրացի ռեժիսորներ Կատեգորիա:Վրացի սցենարիստներ Կատեգորիա:1986 ծնունդներ Կատեգորիա:Մայիսի 1 ծնունդներ Կատեգորիա:Անձինք Թբիլիսիից Կատեգորիա:Վրացի կինոռեժիսորներ
Մոնտեսանո Սալենտինո
Մոնտեսանո Սալենտինո (Montesano Salentino), քաղաք Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 2765 մարդ, բնակչության խտությունը կազմում է 346 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 73030, հեռախոսային կոդ՝ +39 00833։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Կաստելուչո Վալմաջորե
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Միրավալ Կաբարդես
Միրավալ Կաբարդես (Miraval-Cabardès), համայնք Ֆրանսիայի Օկսիտանիա մարզի Օդ գավառում ։
Աշխարհագրություն
Գտնվում է Փարիզ քաղաքից 610 կմ հարավ, Մոնպելիե քաղաքից` 130 կմ արևմուտք, Կարկասոն քաղաքից` 19 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 26 աշխատունակ (15-64 տարեկան) բնակիչ, որոնցից ակտիվ էին 18-ը, իսկ ոչ ակտիվները` 8։ Ակտիվության ցուցանիշը կազմում է 69,2 %։ 18 աշխատունակ մարդկանցից աշխատել է 15 անձ (8 տղամարդ և 7 կին)։ Գործազուրկ են եղել 3 անձ (2 տղամարդ և 1 կին)։ 8 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լութֆալի Աբդուլլաև
Լութֆալի Էմիր օղլի Աբդուլաև (Abdullayev Lütfəli Əmir oğlu, ), թատրոնի և կինոյի ադրբեջանցի դերասան, Ադրբեջանի ԽՍՀ ժողովրդական արտիստ (1960), Ադրբեջանի պետական երաժշտական կոմեդիայի թատրոնի հիմնադիրներից մեկը;
Կենսագրություն
Լութֆալի Աբդուլաևը ծնվել է 1914 թվականի մարտի 22-ին Շաքի քաղաքում ։ Առաջին կրթությունն է ստացել Շաքիում։ Մի քանի ամիս աշխատել է Շաքիի դրամա ասոցիացիայում։ 1928 թվականի սեպտեմբերին Բաքու ժամանած Լութֆալի Աբդուլլաևը ընդունվել է Պետական կոնսերվատորիայի գալարափող դասարան։ 1938 թվականին ստեղծվել է Ադրբեջանի պետական երաժշտական կոմեդիայի թատրոնը, Լութֆալի Աբդուլլաևը ընդունվել է թատերախմբի։ Երբ 1949 թվականին թատրոնը դադարեցվեց իր գործունեությունը, Լութֆալի Աբդուլլաևը տեղափոխվեց Ազգային դրամատիկական թատրոն ։
1956 թվականին կրկին սկսեց աշխատել Ադրբեջանի պետական երաժշտական կոմեդիայի պետական թատրոնում։ Լութֆալի Աբդուլլաևը բնորոշ էին կոմիկական դերերը։ Լավագույններից են՝ «Վելի» (Ուզեիր Հաջիբեկով, «Արշին սալ ալան»), «Մոհսուն» (Մամեդ Սաիդ Օրդուբադի և Սեիդ Ռուսթամով), «Գոշուն» (Մեհերրեմ Ալիզադե և Սոլթան Հաջիբեկով), «Գեհրեման» (Մեհերրեմ Ալիզադե և Ֆիքրեթ Ամիրով), «Դուրսուն» (Սուլեյման Ռուստամ և Սեիդ Ռուսթամով), «Մեհեմմեդ» (Սաբիթ Ռահման և [[Սուլեյման Ալեսկերով), «Գյուլողլան» (Քերիմ Քերիմով), «Շաքիր» (Հեսեն Սեյիդբեկլի և Թոֆիկ Կուլիև), «Դիլավերզադե» (Մեհերրեմ Ալիզադե և Սեիդ Ռուսթամով), «Սեմենդեր» (Մեհերրեմ Ալիզադե և Հաջի Խանմամեդով), «Գուդրեթ Սեդա» (Սալամ Գեդիրզադե և Սուլեյման Ալեսկերով) և այլն ։
Պիրանի ծովային թանգարան
Սերգեյ Մաշերի անվան ծովային թանգարան (Pomorski muzej »Sergej Mašera«), թանգարան, որը գտնվում է Սլովենիայի Պիրան քաղաքում։ Հիմնադրվել է 1954 թվականին՝ որպես Պիրանի քաղաքային թանգարան։ 1967 թվականից կրում է Երկրորդ համաշխարհային պատերազմի հերոս Սերգեյ Մաշերի անունը։
Հավաքածու
Ցուցադրությունը պատմում է սլովենական ծովագնացության պատմության և հարակից ոլորտների մասին։ Դրա մեջ մտնում են՝ Թանգարանն ունի երեք մասնաճյուղ՝
Լութֆալի Աբդուլլաև
Կենսագրություն
Լութֆալի Աբդուլլաևը մահացել է 1973 թվականի դեկտեմբերի 9-ին Բաքվում։
Պիրանի ծովային թանգարան
Գրականություն
Ivanič Martin. «Slovenika, slovenska nacionalna enciklopedija», Любляна, изд. Mladinska knjiga, 2011
Արտաքին հղումներ
Կատեգորիա:Թանգարաններ այբբենական կարգով Կատեգորիա:Սլովենիայի թանգարաններ Կատեգորիա:1954 հիմնադրումներ Սլովենիայում Կատեգորիա:1954 հիմնադրված թանգարաններ
Լութֆալի Աբդուլլաև
Ծանոթագրություններ
Կատեգորիա:Դերասաններ այբբենական կարգով Կատեգորիա:Ադրբեջանցի դերասաններ Կատեգորիա:ԽՍՀՄ Պետական մրցանակի դափնեկիրներ
Սիլվիա (բալետ)
«Սիլվիա» (լրիվ անվանումը՝ «Սիլվիա կամ Դիանայի հավերժահարսը», Sylvia) Ֆրանսիացի կոմպոզիտոր Լեո Դելիբի բալետը։ Բալետի պրեմիերան տեղի է ունեցել 1876 թվականի հունիսի 14-ին Փարիզի օպերայում։
Լիբրետոն հիմնված է Տորկվատո Տասսոյի «Ամինտա» դրամատիկ հովվերգության վրա, որը գրվել է 1573 թվականին։ Ժյուլ Բարբյեն և Ժակ դե Ռայնախը ադապտացրել են այս ստեղծագործությունը Փարիզյան օպերայի համար ։ Դաշնամուրի համար կոմպոզիցիան կազմվել է 1876 թվականին, իսկ նվագախմբային սյուիտը ստեղծվել է 1880 թվականին ։
Կարծիքներ
1877 թվականին Վիեննայում Պ. Ի. Չայկովսկին ներկա է եղել «Սիլվիա» բալետի բեմադրությանը և հիացել։ Նա Ս. Ի. Տանեևին գրել է.
Տես նաև
Կատեգորիա:Բալետ Կատեգորիա:Լեո Դելիբի բալետներ Կատեգորիա:1876 բալետներ
Ֆիլիպ Բիլինգ
Ֆիլիպ Բիլինգ (Philip Billing, ), դանիացին պրոֆեսիոնալ ֆուտբոլիստ։ Ներկայումս հանդես է գալիս Բորնմութի և Դանիայի ազգային հավաքականի կազմում։ Խաղում է կենտրոնական կիսապաշտպանի դիրքում ։
Հադերսֆիլդ Թաուն
Պրոֆեսիոնալ ֆուտբոլիստի կարիերան Բիլինգը սկսել է Հադերսֆիլդ Թաունում ։ 2013 թվականի հոկտեմբերին նա 4 տարվա պայմանագիր կնքեց ակումբի հետ ։ Իր պրոֆեսիոնալ դեբյուտը Բիլինգը նշեց 2014 թվականի ապրիլի 26-ին՝ փոխարինման մտնելով Լեսթեր Սիթիի դեմ խաղում ։ Առաջին հանդիպումը Հադերսֆիլդի մեկնարկային կազմում անցկացրեց 2015 թվականի նոյեմբերի 3-ին՝ Ռեդինգի դեմ խաղում ։ Իր առաջին գոլը պրոֆեսիոնալ կարիերայում խփեց 2016 թվականի փետրվարի 13-ին՝ Նոթինգհեմ Ֆորեստի դեմ խաղում ։ Փետրվարի 23-ին Բիլինգը հեռացվեց խաղադաշտից Միլթոն Քինս Դոնսի դեմ խաղում՝ կարմիր քարտ ստանալով փոխարինման մտնելուց 4 րոպե անց ։
2016 թվականի մարտին Բիլինգը երկարաձգեց իր պայմանագիրը Հադերսֆիլդի հետ մինչև 2020 թվականը ։ 2016-17 մրցաշրջանում նա դարձավ 2 գոլի և 1 գոլային փոխանցման հեղինակ առաջնությունում անցկացրած 24 խաղերում ՝ ճանաչվելով ակումբի տարվա լավագույն երիտասարդ ֆուտբոլիստ և օգնելով Հադերսֆիլդին տեղափոխվել Պրեմիեր Լիգա  ։
2017 թվականի օգոստոսի 10-ին Բիլինգը երկարաձգեց իր պայմանագիրը 3 տարով  ։ Առաջին հանդիպումը Պրեմիեր Լիգայում անցկացրեց օգոստոսի 12-ին՝ Քրիսթալ Փելասի դեմ խաղում ։ Պրեմիեր Լիգայում իր առաջին գոլը Բիլինգը խփեց 2018 թվականի սեպտեմբերի 1-ին՝ գլխի հարվածով գրավելով Էվերթոնի դարպասը ։ Դեկտեմբերի 22-ին դանիացին գոլ խփեց Սաութհեմպտոնի դեմ խաղում ։ 2018-19 մրցաշրջանում Հադերսֆիլդը դուրս մնաց Պրեմիեր Լիգայից  , իսկ Բիլինգը ճանաչվեց թիմի լավագույն երիտասարդ ֆուտբոլիստ ։ Ակումբի կազմում նա անցկացրեց 91 հանդիպում՝ դառնալով 6 գոլի և 2 գոլային փոխանցման հեղինակ ։
Բորնմութ
2019 թվականի հուլիսի 29-ին Բիլինգը 5 տարվա պայմանագիր կնքեց Բորնմութի հետ  ։ Ակումբը նրա համար վճարեց 15 միլիոն ֆունտ ստերլինգ   ։ Իր դեբյուտը նշեց օգոստոսի 10-ին՝ Շեֆիլդ Յունայթեդի դեմ խաղում ։
Միջազգային կարիերա
Բիլինգը իրավասու է ներկայացնել Դանիան և Նիգերիան միջազգային ասպարեզում ։ Նա հանդես է եկել Դանիայի մինչև 19 և մինչև 21 տարեկանների երիտասարդական հավաքականներում։ Մ21 հավաքականի կազմում իր դեբյուտը նշեց 2017 թվականի օգոստոսի 31-ին՝ Ֆարերյան կղզիների դեմ խաղում ։ 2019 թվականին Բիլինգը մինչև 21 տարեկանների հավաքականի կազմում մասնակցեց Եվրոպայի առաջնությանը , սակայն Դանիան դուրս մնաց խմբային փուլից  ։